open-index/open-wikipedia-markdown huggingface dataset:
Ρουχακάνα Ρουγκούντα

Ο **Ρουχακάνα Ρουγκούντα** (Ruhakana Rugunda, γενν. στις 7 Νοεμβρίου 1947) είναι γιατρός και πολιτικός από την Ουγκάντα, ο οποίος χρημάτισε πρωθυπουργός από το 2014 έως το 2021. Από το 1986 υπηρέτησε σε διάφορα αξιώματα κατά την προεδρία του Γιουέρι Μουσέβενι. Ήταν υπουργός Εξωτερικών από το 1994 ως το 1996 και υπουργός Εσωτερικών από το 2003 ως το 2009. Συνακόλουθα, έγινε μόνιμος αντιπρόσωπος της χώρας του στα Ηνωμένα Έθνη από το 2009 ως το 2011 και υπουργός Υγείας από το 2013 ως το 2014.

Διορίστηκε πρωθυπουργός στις 18 Σεπτεμβρίου 2014. Αντικατέστησε τον Αμάμα Εμπαμπάζι, ο οποίος αποπέμφθηκε από την κυβέρνηση.

## Ιστορία
Γεννήθηκε στην Επαρχία Καμπάλε και από μικρό παιδί συνήθιζε να διαβάζει τις εφημερίδες στον πατέρα του Σουρουμανί Ρουγκούντα. Οι εμπειρίες του αυτές τον έκαναν να ασχοληθεί αργότερα με την πολιτική. Παρακολούθησε μαθήματα στο σχολείο δευτεροβάθμιας εκπαίδευσης του Κιγκέζι και έπειτα στο κολέγιο Μπουσόγκα Μουίρι. Λίγο μετά εισήλθε στην Ιατρική Σχολή του Πανεπιστημίου Μακέρερε. Έπειτα συνέχισε τις σπουδές του στο Πανεπιστήμιο της Ζάμπιας. Ειδικεύτηκε στην Ιατρική και αποφοίτησε με το πτυχίο μπάτσελορ της Ιατρικής και της Χειρουργικής. Συνέχισε τις σπουδές του στο Πανεπιστήμιο της Καλιφόρνια στις ΗΠΑ και έλαβε μεταπτυχιακό τίτλο στη Δημόσια Υγεία (MSc.Pub.Hlth) Προτού κατέλθει στον πολιτικό στίβο, εργάστηκε ως διοικητικός ιατρός στη Ζάμπια και στο νοσοκομείο της Ουάσινγκτον, όπως επίσης και στο Εθνικό Νοσοκομείο Κενυάτα στο Ναϊρόμπι της Κένυας.Kenyatta National Hospital in Nairobi, Kenya.

## Πολιτική σταδιοδρομία
Ήταν πρόεδρος της Φοιτικής Ένωσης του Πανεπιστημίου Μακέρερε (NUSU) και ήταν ενεργός αρχικά με το Κογκρέσο του Λαού (UPC). Το 1986 όταν κατέλαβε την εξουσία ο Μουσέβενι, ο Ρουχακάνα διορίστηκε σε σειρά κυβερνητικών θέσεων: υπουργός Υγείας (1986-88), υπουργός Δημοσίων Έργων, Μεταφορών και Επικοινωνιών (1988-94), υπουργός Εξωτερικών (1994-96), υπουργός Τύπου (1996-98), Προεδρίας (1998-2001), Νερών, Γης και Περιβάλλοντος (2001-03) και υπουργός Εσωτερικών από το 2003 ως το 2009.

Υπηρέτησε μεταξύ άλλων ως επικεφαλής του Διοικητικού Συμβουλίου για το Περιβαλλοντικό Πρόγραμμα των Ηνωμένων Εθνών (UNEP). Τον Ιούλιο του 2006 ο Ρουγκούντα ηγήθηκε της διαπραγματευτικής ομάδας που είχε στείλει η κυβέρνηση της Ουγκάντας στην Τζούμπα του Σουδάν, για συνομιλίες με τον Στρατό Αντίστασης του Κυρίου.

Τον Ιανουάριο του 2009 διορίστηκε μόνιμος αντιπρόσωπος της Ουγκάντας στα Ηνωμένα Έθνη. Την ίδια περίοδο η θέση του προήχθη σε επίπεδο υπουργού. Δύο φορές υπηρέτησε ως πρόεδρος του Συμβουλίου Ασφαλείας τον Ιούλιο του 2009 και τον Οκτώβριο του 2010 στη διάρκεια της διετούς θητείας της Ουγκάντας στο Συμβούλιο. Έπειτα από τον ανασχηματισμό της κυβέρνησης στις 27 Μαΐου 2011, διορίστηκε υπουργός Τύπου και Επικοινωνιών. Το Μάιο του 2013 έγινε υπουργός Υγείας.

Το Σεπτέμβριο του 2014 διορίστηκε πρωθυπουργός.

## Προσωπικά
Είναι παντρεμένος με τη Ζοκλίν Ρουγκούντα και έχουν 4 γιους.

## Παραπομπές


## Εξωτερικοί σύνδεσμοι
* Πλήρης κατάλογος των υπουργών της κυβέρνησης του 2011 

Κατηγορία:Πρωθυπουργοί της Ουγκάντας
Αριθμός UN

[thumb|right|Πινακίδα σύμφωνα με τη συνθήκη ADR για τη [βενζίνη. Ο τετραψήφιος αριθμός που εμφανίζεται στο κάτω μέρος είναι ο αριθμός UN για τη συγκεκριμένη ουσία.]]
Οι **αριθμοί UN** ή **αναγνωριστικά UN** είναι τετραψήφιοι αριθμοί που χαρακτηρίζουν επικίνδυνες ουσίες και αντικείμενα (όπως εκρηκτικά, εύφλεκτα υγρά, τοξικές ουσίες, κλπ.) στα πλαίσια των διεθνών μεταφορών.

Κάποιες επικίνδυνες ουσίες έχουν δικούς τους αριθμούς UN (π.χ. το ακρυλαμίδιο έχει UN2074), ενώ κάποιες φορές ομάδες από χημικές ουσίες ή προϊόντα με παρόμοιες ιδιότητες έχουν έναν κοινό αριθμό UN (π.χ. τα εύφλεκτα υγρά, που δεν προσδιορίζονται πιο συγκεκριμενα, έχουν UN1993). Μια χημική ουσία στη στερεή της κατάσταση μπορεί να έχει διαφορετικό αριθμό UN από ό,τι στην υγρή φάση, αν οι επικίνδυνες ιδιότητες διαφέρουν σημαντικά· οι ουσίες με διαφορετικά επίπεδα καθαρότητας (ή συγκέντρωσης σε διάλυμα) μπορεί επίσης να έχουν διαφορετικούς αριθμούς UN.

Οι αριθμοί UN παίρνουν τιμές από UN0001 μέχρι περίπου UN3518 και εκχωρούνται από την Επιτροπή Εμπειρογνομώνων του Οργανισμού Ηνωμένων Εθνών για τη Μεταφορά Επικίνδυνων Αγαθών. Δημοσιεύονται ως τμήμα των *Συστάσεων για τη μεταφορά επικίνδυνων αγαθών*, που είναι επίσης γνωστές και ως το *Πορτοκαλί βιβλίο*. Αυτές οι συστάσεις υιοθετούνται από τον κανονιστικό οργανισμό που είναι υπεύθυνος για καθέναν από τους τρόπους μεταφοράς.

Κανένας αριθμός UN δεν έχει εκχωρηθεί σε μη επικίνδυνες ουσίες. Ουσίες αυτού του είδους απλώς δεν διαθέτουν αριθμό UN.

Για περισσότερες λεπτομέρειες, δείτε τους καταλόγους με τους αριθμούς UN  (Lists of UN numbers).

**Οι αριθμοί NA** (**N**orth **A**merica - Βόρεια Αμερική), γνωστοί επίσης ως **αριθμοί DOT** εκδίδονται από το υπουργείο μεταφορών των ΗΠΑ  και είναι ταυτόσημοι με τους αριθμούς UN, εκτός από το ότι κάποιες ουσίες που δεν διαθέτουν αριθμό UN μπορεί να έχουν αριθμό NA. Αυτοί οι πρόσθετοι αριθμοί NA χρησιμοποιούν την περιοχή NA8000 - NA9999.

## Αναγνωριστικά κινδύνου

Με κάθε αριθμό UN σχετίζεται ένα **αναγνωριστικό κινδύνου**, που κωδικοποιεί τη γενική τάξη κινδύνου και την υποδιαίρεση της (και, στην περίπτωση των εκρηκτικών, την ομάδα συμβατότητας όπου ανήκει η ουσία). Αν μια ουσία παρουσιάζει πολλούς κινδύνους, τότε μπορεί να οριστούν δευτερεύοντα αναγνωριστικά επικινδυνότητας. Δεν είναι δυνατό να συναχθούν οι τάξεις επικινδυνότητας μιας ουσίας από τον αριθμό UN της: πρέπει να αναζητηθούν σε πίνακα.

## Δείτε επίσης
*Επικίνδυνα αγαθά (Dangerous goods)
*Αριθμός CAS

## Εξωτερικοί σύνδεσμοι

* Search UN/NA-numbers HazMat Database based on US-CFR 49
* United Nations Committee of Experts on the Transport of Dangerous Goods
* UN Recommendations on the Transport of Dangerous Goods.  Part 2 defines the hazard classes and their divisions and Part 3 contains a complete list of all UN numbers and their hazard identifiers.
* The Emergency Response Guidebook from the U.S. Department of Transportation contains a list of all assigned NA numbers along with recommended emergency procedures.
* UN and NA Numbers.  Site provides bill of lading shipping descriptions for transportation in the U.S.

Κατηγορία:Χημική ονοματολογία
Κατηγορία:Χημικές ουσίες
Ρεξ Μπράουν

Ο **Ρεξ Ρόμπερτ Μπράουν** (αγγλ. *Rex Robert Brown*) είναι Αμερικανός μουσικός και συγγραφέας που έγινε γνωστός ως μπασίστας του αμερικανικού heavy metal συγκροτήματος Pantera. Μετά την διάλυση του συγκροτήματος, έγινε μέλος των Down και των Kill Devil Hill, ενώ εξέδωσε το βιβλίο "*Official Truth 101 Proof*" τον Απρίλιο του 2013, στο οποίο περιγράφει την καριέρα του και τις εμπειρίες του με τους Pantera.

## Βιογραφία
Ο Μπράουν γεννήθηκε στο Γκράχαμ του Τέξας στις 27 Ιουλίου 1964 και μεγάλωσε με την αδελφή και την μητέρα του, αφού έχασε τον πατέρα του όταν βρισκόταν στην ηλικία των επτά ετών. Στα εφηβικά του χρόνια, ήλθε σε επαφή με την μουσική των ZZ Top και των Def Leppard, ενώ μεγάλες του επιρροές υπήρξαν οι Black Sabbath, Led Zeppelin, αλλά και συγκροτήματα του punk.

left|thumb|160px|Με τους Down to 2009
Το 1982, σχημάτισε τους Pantera μαζί με τους πρώην συμμαθητές του Βίνι Πολ (τύμπανα), Ντάιμπαγκ Νταρέλ (κιθάρα) και Τέρι Γκλέιζ (φωνητικά). Ο Μπράουν ηχογραφούσε και εμφανιζόταν ζωντανά με το παρωνύμιο Rex Rocker, ενώ το συγκρότημα έπαιζε σε ύφος glam metal, το οποίο ήταν το εμπορικότερο είδος σκληρής μουσικής κατά την δεκαετία του '80.

Μετά την αλλαγή τραγουδιστή, με την ένταξη στο συγκρότημα του Φιλ Άνσελμο, οι Pantera υιοθέτησαν έναν πιο ευθύ και ωμό metal ήχο με τον δίσκο "*[[Cowboys from Hell]]*". Ο μπασίστας άλλαξε το όνομα του σε Rex ή Rex Brown και γνώρισε τεράστια επιτυχία με το συγκρότημα, αφού το "*[[Vulgar Display of Power]]*" έγινε διπλά πλατινένιο και το "*[[Far Beyond Driven]]*" ανέβηκε στην κορυφή των τσαρτ του Billboard.

Το 1999, ο Μπράουν, μαζί με τον Νταρέλ, τον Βίνι Πολ και τον τραγουδιστή Ντέιβιντ Άλαν Κόε σχημάτισαν τους Rebel Meets Rebel, ηχογραφώντας τον ομώνυμο τους δίσκο, ο οποίος κυκλοφόρησε το 2006. Επίσης, το 1998 είχε συμμετάσχει στον δίσκο "*Boggy Depot*" του Τζέρι Κάντρελ των Alice in Chains.

Το 2003, οι Pantera διαλύθηκαν και ο Μπράουν έγινε μέλος των Down, συγκροτήματος του Άνσελμο. Μαζί τους κυκλοφόρησε το "*Down II: A Bustle in Your Hedgerow*" το 2002 και το "*Down III: Over the Under*" πέντε χρόνια αργότερα.

Από το 2011 και έπειτα, δραστηριοποιείται με τους Kill Devil Hill στους οποίους συμμετέχει ο ντράμερ Βίνι Άπις (Black Sabbath, Dio), ο κιθαρίστας Μαρκ Ζέιβον και ο τραγουδιστής Ντιούι Μπραγκ. Ο ομώνυμος δίσκος τους κυκλοφόρησε τον Μάιο του 2012, ενώ το 2014 τα τύμπανα ανέλαβε ο Τζόνι Κέλι των Type Ο Negative.

Τον Απρίλιο του 2013, ο Μπράουν πραγματοποίησε το συγγραφικό του ντεμπούτο, κυκλοφορώντας το βιβλίο "*Official Truth 101 Proof*", στο οποίο περιγράφει την καριέρα του με τους Pantera.

## Δισκογραφία

## Παραπομπές


## Πηγές

* Rex Brown - Encyclopaedia Metallum: The Metal Archives
* BIOGRAPHY - Kill Devil Hill
* Rex Brown (Pantera)- Musician Profile - Spirit of Metal 

## Εξωτερικοί σύνδεσμοι
* Rex Brown | Facebook
* Pantera Official Site

Κατηγορία:Μπασίστες
Κατηγορία:Ροκ μουσικοί
Κατηγορία:Μέλη των Pantera
Archives (άλμπουμ των Rush)

Το **Archives** είναι box-set του καναδικού χαρντ ροκ συγκροτήματος Rush, το οποίο κυκλοφόρησε τον Απρίλιο του 1978 μέσω της δισκογραφικής εταιρίας "Mercury Records".

Η συλλογή αυτή περιλαμβάνει τα τρία πρώτα άλμπουμ του συγκροτήματος, "*[[Rush (άλμπουμ)|Rush]]*" (1974), "*[[Fly by Night]]*" (1975) και "*[[Caress of Steel]]*" (1975). Στον επόμενο τους δίσκο, σηματοδοτήθηκε μία αλλαγή προς μία περισσότερο progressive κατεύθυνση, διαχωρίζοντας την αρχική περίοδο του συγκροτήματος από τις μετέπειτα κυκλοφορίες τους.

Αν και δεν κυκλοφόρησε ποτέ σε μορφή CD, θεωρείται συλλεκτικό αντικείμενο από τους οπαδούς του συγκροτήματος. Βραβεύθηκε ως πλατινένιος δίσκος το 1995.

## Λίστα Τραγουδιών
### Rush
1. **Finding My Way** *(Lee, Lifeson)* - 5:03
2. **Need Some Love** *(Lee, Lifeson)* - 2:16
3. **Take a Friend** *(Lee, Lifeson)* - 4:27
4. **Here Again** *(Lee, Lifeson)* - 7:30
5. **What You're Doing** *(Lee, Lifeson)* - 4:19
6. **In the Mood** *(Lee)* - 3:36
7. **Before and After** *(Lee, Lifeson)* - 5:33
8. **Working Man** *(Lee, Lifeson)* - 7:07

### Fly by Night
1. **Anthem** *(Lee, Lifeson, Peart)* - 4:26
2. **Best I Can** *(Lee)* - 3:24
3. **Beneath, Between & Behind** *(Lifeson, Peart)* - 3:00
4. **By-Tor & the Snow Dog** *(Lee, Lifeson, Peart)* - 8:37
5. **Fly by Night** *(Lee, Peart)* - 3:20
6. **Making Memories** *(Lee, Lifeson, Peart)* - 2:56
7. **Rivendell** *(Lee, Peart)* - 5:00
8. **In the End** *(Lee, Lifeson)* - 6:51

### Caress of Steel
1. **Bastille Day** *(Lee, Lifeson, Peart)* - 4:39
2. **I Think I'm Going Bald** *(Lee, Lifeson, Peart)* - 3:41
3. **Lakeside Park** *(Lee, Lifeson, Peart)* - 4:10
4. **The Necromancer** *(Lee, Lifeson, Peart)* - 12:33
*I. Into the Darkness - 4:20
*II. Under the Shadow - 4:25
*III. Return of the Prince - 3:51
5. **The Fountain of Lamneth** *(Lee, Lifeson, Peart)* - 19:57
*I. In the Valley – 4:17
*II. Didacts and Narpets - 1:00
*III. No One at the Bridge - 4:15
*IV. Panacea (Lee) - 3:12
*V. Bacchus Plateau (Lee) - 3:12
*VI. The Fountain - 3:48

## Θέσεις τσαρτ

***Επίσημη κυκλοφορία: [[Απρίλιος]] [[1978]]***

## Βραβεία
***Archives*** *(άλμπουμ)*
Ηνωμένες Πολιτείες (*RIAA Certification*): Πλατινένιος 

## Μέλη των Rush
Οι μουσικοί οι οποίοι ηχογράφησαν το "*Archives*" ήταν οι εξής:
* **[[Τζέντι Λι]]** - φωνητικά, μπάσο, πλήκτρα, συνθεσάιζερ
* **[[Άλεξ Λάιφσον]]** - ηλεκτρική και ακουστική κιθάρα
* **[[Νιλ Πιρτ]]** - τύμπανα, κρουστά
* **Τζον Ράτσεϊ** - τύμπανα

## Παραπομπές


## Πηγές
* Archives - Rush | Songs, Reviews, Credits, Awards | AllMusic
* Rush - Archives (album review) | Sputnikmusic
* Rush - Archives - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 1978
Πρωθυπουργός του Ανατολικού Τιμόρ

Ο **Πρωθυπουργός του Ανατολικού Τιμόρ** (, τετούμ:Primeiru-Ministru) είναι ο αρχηγός κυβέρνησης του Ανατολικού Τιμόρ. Αρχηγός κράτους είναι ο Πρόεδρος. Η επιλογή του Πρωθυπουργού γίνεται από ένα πολιτικό κόμμα ή συνασπισμό κομμάτων με πλειοψηφία εδρών στο εθνικό κοινοβούλιο και επίσημα διορίζεται από τον Πρόεδρο. Ο Πρωθυπουργός εποπτεύει τις δραστηριότητες της κυβέρνησης και ηγείται του Συμβουλίου Υπουργών.

## Πρωθυπουργοί του Ανατολικού Τιμόρ
Ακολουθεί κατάλογος με τους διατελέσαντες πρωθυπουργούς του Ανατολικού Τιμόρ από το 1975 ως σήμερα.

### Πρωθυπουργός του Ανατολικού Τιμόρ στη διάρκεια του Αγώνα για την Ανεξαρτησία

### Πρωθυπουργοί της Λαοκρατικής Δημοκρατίας του Ανατολικού Τιμόρ


## Σημειώσεις και παραπομπές


## Δείτε ακόμα
*Ανατολικό Τιμόρ
**Πολιτική του Ανατολικού Τιμόρ
**Πρόεδρος του Ανατολικού Τιμόρ

## Εξωτερικοί σύνδεσμοι
*Γραφείο Πρωθυπουργού

*
Λι Γουάν Κου

Ο **Λι Γουάν-κου** (Lee Wan-koo, κορεατικά¨ ,  2 Ιουνίου 1950-14 Οκτωβρίου 2021) ήταν πολιτικός από τη Νότια Κορέα, πρωθυπουργός από τον Φεβρουάριο του 2015 έως τον Απρίλιο της ίδιας χρονιάς. Διαδέχθηκε τον πρωθυπουργό Τσουν Χον-γουόν, ο οποίος παραιτήθηκε τον Απρίλιο του 2014 στον απόηχο ενός πολύνεκρου ναυαγίου. Υπηρέτησε νωρίτερα ως κυβερνήτης της νότιας επαρχίας Τσουντσόνγκ. Απεβίωσε σε ηλικία  71 ετών στις 14 Οκτωβρίου 2021 

## Βιογραφικά στοιχεία
Γεννήθηκε στην Κομητεία Χονσόνγκ της Νότιας Κορέας. Σπούδασε στο Πανεπιστήμιο Σουνκιουκουάν, μετά στο Κρατικό Πανεπιστήμιο του Μίσιγκαν και στο Πανεπιστήμιο του Ντανκούκ. Υπηρέτησε στο κοινοβούλιο επί 3 θητείες.

## Πρωθυπουργός
Στις 23 Ιανουαρίου 2015 η πρόεδρος Παρκ Γκέουν-χε διόρισε τον Γουάν Κου στην πρωθυπουργία. Ο διορισμός εγκρίθηκε από την Εθνοσυνέλευση στις 16 Φεβρουαρίου 2015. Ο νέος πρωθυπουργός συγκέντρωσε την υποστήριξη 148 βουλευτών έναντι 128 που τον καταψήφισαν.

Υπέβαλε παραίτηση από την πρωθυπουργία στις 20 Απριλίου 2015, εν μέσω καταγγελιών για χρηματισμό. Παραιτήθηκε επίσημα στις 27 Απριλίου 2015, ζητώντας συγνώμη για το σκάνδαλο για το οποίο κατηγορήθηκε (έλαβε παράνομη δωρεά από επιχειρηματία σε μετρητά). Η πρόεδρος Παρκ αποδέχθηκε την παραίτηση του πρωθυπουργού.

## Παραπομπές


Κατηγορία:Πρωθυπουργοί της Νότιας Κορέας
Μικρονησία

Η λέξη **Μικρονησία** μπορεί να αναφέρεται:

* στη Μικρονησία (περιοχή), όνομα περιοχής του Ειρηνικού Ωκεανού
* στις Ομόσπονδες Πολιτείες της Μικρονησίας, ανεξάρτητο κράτος στην Ωκεανία
Ντμίτρι Γιεγκόροφ

Ο **Ντμίτρι Φιόντοροβιτς Γιεγκόροφ** (Дми́трий Фёдорович Его́ров, 10 Δεκεμβρίου 1869 – 10 Σεπτεμβρίου 1931) ήταν Ρώσος και Σοβιετικός μαθηματικός, γνωστός για τις σημαντικές συνεισφορές του στη διαφορική γεωμετρία και στην ανάλυση.

## Βιογραφικά στοιχεία
Ο Γιεγκόροφ γεννήθηκε στη Μόσχα και σπούδασε στο Πανεπιστήμιο Λομονόσοφ, όπου εκπόνησε το διδακτορικό του υπό την επίβλεψη του Νικολάι Μπουγκάεφ. Το 1921 εκλέχθηκε πρόεδρος της Μαθηματικής Εταιρείας της Μόσχας και το 1923 διορίσθηκε διευθυντής του Ινστιτούτου Μηχανικής και Μαθηματικών του Κρατικού Πανεπιστημίου της Μόσχας. Επίσης ήταν αντεπιστέλλον μέλος της Σοβιετικής Ακαδημίας Επιστημών και υπεύθυνος του επιστημονικού περιοδικού *Matematicheskii Sbornik* της Μαθηματικής Εταιρείας της Μόσχας. Ωστόσο, ο Γιεγκόροφ θεωρούσε τις πνευματικές και θρησκευτικές του πεποιθήσεις πολύ σημαντικές, και υπερασπίσθηκε ανοικτά την Ορθόδοξη Εκκλησία κατά των μαρξιστών μετά τη Ρωσική Επανάσταση. Για τον λόγο αυτό απολύθηκε από το Ινστιτούτο το 1929 και αποκηρύχθηκε δημόσια. Το επόμενο έτος τον συνέλαβαν και τον φυλάκισαν, πρώτα στη Μόσχα και μετά στο Καζάν, ως «θρησκευτικό σεχταριστή». Αμέσως μετά τη φυλάκισή του, ο Γιεγκόροφ άρχισε απεργία πείνας, μέχρι που νοσηλεύθηκε στο νοσοκομείο της φυλακής και κατόπιν στην οικία του συναδέλφου του μαθηματικού Νικολάι Τσεμποταριόφ, στο Καζάν, όπου απεβίωσε.

Μεταξύ των μαθηματικών που εκπόνησαν τη διδακτορική διατριβή τους υπό την επίβλεψη του Γιεγκόροφ ήταν ο τοπολόγος Πάβελ Αλεξάντροφ και ο Νικολάι Λούζιν.

## Ερευνητικό έργο
Ο Γιεγκόροφ μελέτησε τις ισοδυναμικές επιφάνειες και τα τριπλά συστήματα ορθογώνιων συναρτήσεων, ενώ συνεισέφερε σημαντικά στις ευρύτερες ερευνητικές περιοχές της διαφορικής γεωμετρίας και των ολοκληρωτικών εξισώσεων. Η εργασία του Γιεγκόροφ επηρέασε την έρευνα του Ζαν Γκαστόν Νταρμπού στη διαφορική γεωμετρία και στην ανάλυση. Το **[[Θεώρημα του Εγκόροφ|Θεώρημα του Γιεγκόροφ]]** στην πραγματική ανάλυση και στη θεωρία της ολοκληρώσεως ονομάζεται έτσι προς τιμή του. Συγκεκριμένα, ο Γιεγκόροφ δημοσίευσε μία απόδειξή του σε μία σύντομη εργασία του το 1911 και το αποτέλεσμα αυτό έγινε γνωστό ευρύτερα υπό το όνομά του. Ο Ιταλός μαθηματικός Κάρλο Σεβερίνι είχε δημοσιεύσει μία απόδειξη του ίδιου θεωρήματος το προηγούμενο έτος, αλλά αυτή δεν είχε προσεχθεί.

## Παραπομπές


## Πηγές
* 

## Βιβλιογραφία
* , διαθέσιμο στην Εθνική Βιβλιοθήκη της Γαλλίας
* 

## Εξωτερικοί σύνδεσμοι
* Η «μαθηματική γενεαλογία» του (οι δάσκαλοι και οι μαθητές του)
* Μαθηματική βιογραφία στο MacTutor History of Mathematics archive

Κατηγορία:Ρώσοι μαθηματικοί
Κατηγορία:Μαθηματικοί του 20ού αιώνα
Live Alive

Το **Live Alive** είναι ζωντανά ηχογραφημένο άλμπουμ του αμερικάνικού blues rock συγκροτήματος του Στίβι Ρέι Βον, Double Trouble, το οποίο κυκλοφόρησε στις 15 Νοεμβρίου του 1986 μέσω της δισκογραφικής εταιρείας "Epic Records".

Οι ηχογραφήσεις του πραγματοποιήθηκαν στο φεστιβάλ τζαζ του Μοντρέ στις 16 Ιουλίου 1985, στο "Austin Opera House" στις 17 και 18 Ιουλίου 1986 και στο "Dallas Starfest" στις 19 Ιουλίου 1986.

Στο συγκεκριμένο άλμπουμ συμπεριλήφθηκαν διασκευές σε κομμάτια των Jimi Hendrix, Howlin' Wolf, Stevie Wonder και Buddy Guy, οι οποίοι αποτέλεσαν μεγάλες επιρροές του Βον.

Το "*Live Alive*" ανέβηκε στο # 52 του Billboard και το # 33 των RPM Charts του Καναδά.

## Λίστα Τραγουδιών
1. **Say What!** *(Vaughan)* - 4:51
2. **Ain't Gone 'n' Give Up on Love** *(Vaughan)* - 6:24
3. **Pride and Joy** *(Vaughan)* - 3:40
4. **Mary Had a Little Lamb** *(Buddy Guy)* - 4:15
5. **Superstition** *(Wonder)* - 4:43
6. **I'm Leaving You (Commit a Crime)** *(Howlin' Wolf)* - 5:35
7. **Cold Shot** *(Kindred, W.C. Clark)* - 5:40
8. **Willie the Wimp** *(Carter, Ellsworth)* - 4:38
9. **Look at Little Sister** *(Hank Ballard)* - 4:13
10. **Texas Flood** *(Davis, Scott)* - 6:30
11. **Voodoo Child (Slight Return)** *(Hendrix)* - 9:37
12. **Love Struck Baby** *(Vaughan)* - 3:46
13. **Change It** *(Bramhall)* - 5:04
14. **Life Without You** *(Vaughan)* - 9:30

## Θέσεις τσαρτ
***Live Alive*** *(άλμπουμ)*

***Επίσημη κυκλοφορία: [[15 Νοεμβρίου]] [[1986]]***

## Βραβεία
***Live Alive*** *(άλμπουμ)*
Ηνωμένες Πολιτείες (*RIAA Certification*): Πλατινένιος 
Καναδάς (*CRIA Certification*): Πλατινένιος 

## Μέλη των Double Trouble
Οι μουσικοί οι οποίοι ηχογράφησαν το "*Live Alive*" ήταν οι εξής:
* **[[Στίβι Ρέι Βον]]** - κιθάρα, φωνητικά
* **[[Τόμι Σάνον]]** - μπάσο
* **[[Κρις Λέιτον]]** - τύμπανα
* **Ρις Γουάινανς** - πλήκτρα

;Γκεστ συμμετοχές
* **[[Τζίμι Βον]]** - κιθάρα στα "*Willie the Wimp*", "*Love Struck Baby*", "*Look at Little Sister*" και "*Change It*"

## Παραπομπές


## Πηγές
* Live Alive - Stevie Ray Vaughan | Songs, Reviews, Credits, Awards | AllMusic
* Stevie Ray Vaughan - Live Alive (album review) | Sputnikmusic
* Stevie Ray Vaughan & Double Trouble - Live Alive (Vinyl, LP)

Κατηγορία:Δισκογραφία του Stevie Ray Vaughan
Κατηγορία:Άλμπουμ του 1986
Πικέρνη (Αλβανία)

Η **Πικέρνη** (αλβανικά: *Piqeras*) είναι χωριό εντός του πρώην δήμου του Λούκοβου, στο Νομό Αυλώνα, στη νότια Αλβανία. Κατά την μεταρρύθμιση της τοπικής αυτοδιοίκησης του 2015 ενσωματώθηκε στο δήμο της Χιμάρας. 

## Δημογραφία

Στα τέλη του 19ου αιώνα ανήκε διοικητικά στον "Καζά του Δελβίνου" ενώ ο πληθυσμός του χωριού, σύμφωνα με την οθωμανική στατιστική του 1895, ήταν 695 κάτοικοι. Το 1913, στον "εθνογραφικό χάρτη της Βορείου Ηπείρου" που συνέταξε το Γενικό Στρατηγείο του Ελληνικού Στρατού, αναφέρεται ότι το χωριό κατοικείται από 750 Έλληνες. 

Κατά τη διάρκεια επιτόπιων εργασιών οι οποίες πραγματοποιήθηκαν το 1992, η Πικέρνη αριθμούσε 991 κατοίκους, εκ των οποίων η πλειοψηφία ήταν Αλβανοί Ορθόδοξοι, με παρουσία πληθυσμιακών μειονοτήτων 100 Αλβανών Μουσουλμάνων και 50 Ελλήνων.

## Ιστορία
Κατά τη διάρκεια της οθωμανικής περιόδου (15ος αιώνας – 1912) το χωριό έχαιρε ειδικού διοικητικού καθεστώτος ως τμήμα της περιοχής της Χιμάρας. Το 1742, οι κάτοικοι του γειτονικού αλβανικού μουσουλμανικού χωριού του Μπορς επιτέθηκαν στην Πικέρνη, ωθώντας ορισμένους Αλβανόφωνους Ορθόδοξους Χριστιανούς σε φυγή προς τη Νότια Ιταλία, όπου και ίδρυσαν το χωριό της Βίλλα Μπαντέσσα. Το 1744, επίθεση από ομάδες Αλβανών Μουσουλμάνων ώθησε τους Ελληνόφωνους κατοίκους της Πικέρνης να εγκαταλείψουν το χωριό. Το 1798, το χωριό στοχοποιήθηκε κατά τη διάρκεια επίθεσης από τις δυνάμεις του Αλή Πασά, ο οποίος πέτυχε να θέσει υπό τον έλεγχό του το νότιο τμήμα της ευρύτερης περιοχής της Χιμάρας. Το 1875, ορισμένες Αλβανόφωνες οικογένειες από την Βίλλα Μπαντέσσα με καταγωγή από την Πικέρνη αποφάσισαν να μετεγκατασταθούν στη *[[Νέα Πικέρνη]]*, οικισμό ο οποίος ιδρύθηκε από το ελληνικό κράτος στην Πελοπόννησο, ωστόσο, εγκαταλείφθηκε ολίγον καιρό αργότερα λόγω οικονομικών προβλημάτων και δυσκολιών κατά την μετεγκατάσταση των κατοίκων του.

Ελληνικό σχολείο βρισκόταν σε λειτουργία στην Πικέρνη με σημείο εκκίνησης το 1871. Η ελληνόγλωσση εκπαίδευση χρηματοδοτείτο από την τοπική ελληνική κοινότητα, ενώ κατά την περίοδο μεταξύ 1902-1904 επεκτάθηκε περαιτέρω με την ίδρυση παρθεναγωγείου και γυμνασίου. Το 1905, στα εκκλησιαστικά θέματα υπαγόταν στην επισκοπή της Δρυϊνουπόλεως. Το 1914, τοπικές ομάδες ενόπλων από την Πικέρνη υποστήριξαν τον αγώνα για την εγκαθίδρυση της Αυτόνομης Δημοκρατίας της Βορείου Ηπείρου, ενώ, παράλληλα, συμμετείχαν ενεργά στη σκληρή μάχη η οποία δόθηκε για τον έλεγχο του γειτονικού χωριού Φτέρρα, καθώς και των υψωμάτων περιμετρικά του χωριού Τσόρραϊ.

Το χωριό αποτελεί τη γενέτειρα του Αλβανού εθνικού ήρωα Βασίλ Λάτσι, ο οποίος επεχείρησε να δολοφονήσει τους Βίκτωρ Εμμανουήλ Γ΄, Βασιλέα της Ιταλίας, και Σεφκέτ Μπέη Βερλάτσι, Πρωθυπουργό της Αλβανίας, έπειτα από την κατάληψη της Αλβανίας από την Φασιστική Ιταλία.

## Παραπομπές

Κατηγορία:Βόρεια Ήπειρος
Κατηγορία:Χωριά του νομού Αυλώνα
Πόρτα ντελ Σόλε (Παλεστρίνα)

Η **Πόρτα ντελ Σόλε** είναι πύλη, χρονολογούμενη από τον 16ο αιώνα,  των τειχών της πόλης της Παλεστρίνα στην επαρχία της Ρώμης.

Ανεγέρθηκε το 1642 κατόπιν επιθυμίας των Μπαρμπερίνι. Στις αρχές του 18ου αιώνα πρόσθετες εργασίες μετέτρεψαν την πύλη στη σημερινή της μορφή.

Φέρει οδοντωτή οχύρωση, ενώ διαθέτει μία πλούσια διακοσμημένη πύλη, η οποία πλαισιώνεται από δύο ζευγάρια κιόνων δωρικού ρυθμού τα οποία στηρίζουν δύο σπασμένα αετώματα, τα οποία με την σειρά τους εντάσσονται σε ένα ενιαίο τύμπανο. Στο κέντρο, επάνω από την πύλη, βρίσκεται το οικόσημο της οικογένειας Μπαρμπερίνι, από το οποίο η λεπτομέρεια της αναπαράστασης των μελισσών αφαιρέθηκε το 1798.

Εμπρός στην πύλη, αρχαιολογικές ανασκαφές που έλαβαν χώρα έφεραν στο φως τα υπολείμματα μίας ρωμαϊκής οδού, η οποία υποστηριζόταν από τείχη κατασκευασμένα με τις αρχιτεκτονικές μεθόδους του *[[opus siliceum]]* και του *[[opus incertum]]*, ενώ, επίσης στο φως, ήρθε τμήμα μίας πύλης των ρωμαϊκών τειχών της πόλης, κατασκευασμένη με την αρχιτεκτονική μέθοδο του *[[opus quadratum]]* και με την χρήση τόφου, η οποία χρονολογείται από τον 2ο αιώνα π.Χ.

## Παραπομπές


Κατηγορία:Κτίρια και κατασκευές στη Ρώμη
Νικόλαος Ε. Χριστοδούλου

Ο **Νικόλαος Χριστοδούλου** του Ευθυμίου (1901-1987) ήταν Έλληνας υπουργός.

## Βιογραφία
Γεννήθηκε στο Καίσαρι Κορινθίας στις 7 Μαρτίου 1901.  Σπούδασε στην Ανωτάτη Γεωπονική Σχολή, όπου δίδαξε ως καθηγητής. Επίσης έκανε σπουδές Μηχανικού Γεωπόνου στο Αγρονομικό Ινστιτούτο Ζεμπλού, στο Βέλγιο.  Το Μάιο του 1955 διορίστηκε διοικητής της Αγροτικής Τράπεζας της Ελλάδος, θέση στην οποία παρέμεινε ως τον Ιούλιο του 1962.
Στις 22 Δεκεμβρίου 1966 ορκίστηκε η υπηρεσιακή κυβέρνηση του Ιωάννη Παρασκευόπουλου και ο Χριστοδούλου έγινε υπουργός Γεωργίας. Παρέμεινε υπουργός ως τις 3 Μαΐου 1967. Ήταν παντρεμένος με την Ηλέκτρα Ριζοπούλου και απέκτησαν 2 παιδιά.

Απεβίωσε στις 17 Νοεμβρίου 1987. Η κηδεία του έγινε στις 18 Νοεμβρίου 1987 από τον ιερό ναό Αγίου Δημητρίου Παλαιού Ψυχικού.

## Παραπομπές


Κατηγορία:Έλληνες υπουργοί Γεωργίας
Κατηγορία:Καθηγητές Γεωπονικού Πανεπιστημίου Αθηνών
Κατηγορία:Έλληνες γεωπόνοι
Γεώργιος Λιάνης (αποσαφήνιση)

Το όνομα **Γεώργιος Λιάνης** μπορεί να αναφέρεται στους

* Γιώργος Λιάνης (καθηγητής) (1926 - 2008), καθηγητής, πολιτικός και διπλωμάτης, μέλος του ΠΑΚ και μετά του ΠΑΣΟΚ, Υφυπουργός Εθνικής Παιδείας και Θρησκευμάτων (21 Οκτωβρίου 1981 - 5 Ιουλίου 1982) και ως Υπουργός Έρευνας και Τεχνολογίας. (5 Ιουλίου 1982 - 5 Ιουνίου 1985)
* Γιώργος Λιάνης (γενν. 1942), δημοσιογράφος και πολιτικός, Βουλευτής Φλώρινας με το ΠΑΣΟΚ και Υφυπουργός Αθλητισμού στα διαστήματα 1993-1996 και 2002-2004
και οι δυο ξαδέλφια της Δήμητρας Λιάνη, της τρίτης συζύγου του τότε προέδρου του ΠΑΣΟΚ και πρωθυπουργού Ανδρέα Παπανδρέου.
Εθνική Αστυνομία (Γαλλία)

Η **Εθνική Αστυνομία** (γαλλικά: *Police nationale*), πρώην *Εθνική Ασφάλεια* (Sûreté nationale), είναι μία από τις δύο Δυνάμεις της Αστυνομίας και υπηρεσίες επιβολής του νόμου στη Γαλλία, με κύρια αρμοδιότητα στις πόλεις και κωμοπόλεις. Η άλλη υπηρεσία είναι η Εθνική Χωροφυλακή, με κύρια αρμοδιότητα σε μικρότερες πόλεις και αγροτικές και παραμεθόριες περιοχές. Η Εθνική Αστυνομία υπάγεται στη δικαιοδοσία του Υπουργείου Εσωτερικών με περίπου 145.699 υπαλλήλους (τον Απρίλιο του 2008).

Η Εθνική Αστυνομία έχει υπό τη δικαιοδοσία της, ως επί το πλείστον σε μικρές και μεγάλες πόλεις. Διεξάγει επιχειρήσεις ασφαλείας (περιπολίες, έλεγχο της κυκλοφορίας, εξακρίβωση στοιχείων), ενώ τελεί, επίσης, υπό τις διαταγές και την εποπτεία των ανακριτών της δικαστικής εξουσίας, διενεργεί ποινική έρευνα, αναζητήσεις έπειτα από εντάλματα κλπ. Διατηρεί συγκεκριμένες υπηρεσίες (δικαστική αστυνομία) για ποινικές έρευνες.

## Οργάνωση
Η Εθνική Αστυνομία διοικείται από τον Γενικό Διευθυντή (Γενικός Διευθυντής της Εθνικής Αστυνομίας) ο οποίος είναι σήμερα ο Ζαν-Μαρκ Φαλκόν. Ο Γενικός Διευθυντής είναι επιφορτισμένος με τα καθήκοντα της υπηρεσίας της Γενικής Διεύθυνσης Εθνικής Αστυνομίας (Direction Générale de la Police nationale, DGPN).

## Παραπομπές


## Εξωτερικοί σύνδεσμοι
* 

Κατηγορία:Σώματα ασφαλείας
Α
Εθνική Χωροφυλακή (Γαλλία)

Η **Εθνική Χωροφυλακή** (γαλλικά: *Gendarmerie nationale*) αποτελεί κλάδο των Γαλλικών Ενόπλων Δυνάμεων και είναι υπεύθυνη για τη δημόσια ασφάλεια και την αστυνόμευση. Διαθέτει, επίσης, μια στρατιωτική αστυνομική δύναμη και ένα τμήμα ειδικών δυνάμεων (GIGN). Είχε δύναμη μεγαλύτερη από 98.155 στην υπηρεσία το 2011.

Η Εθνική Χωροφυλακή συνεργάζεται με τις άλλες εθνικές υπηρεσίες επιβολής του νόμου, όπως η Εθνική Αστυνομία (Police Nationale), και από το 2009, αν και είναι μέρος των ενόπλων δυνάμεων, υπάγεται στο Υπουργείο Εσωτερικών ως στρατιωτική συνιστώσα του και αποτελεί μέρος της διαχείρησης, της λειτουργίας και του προϋπολογισμού του υπουργείου. Έχει καθήκον να εκπληρώνει τις υποχρεώσεις της απέναντι στο έθνος, όσον αφορά την ασφάλεια και την υποστήριξη του υπουργείου.

## Αρμοδιότητες
Τα καθήκοντά της περιλαμβάνουν:

* Η αστυνόμευση της υπαίθρου, ποταμών, παράκτιων περιοχών και μικρών πόλεων με πληθυσμό κάτω των 20.000, που είναι έξω από τη δικαιοδοσία της γαλλικής Εθνικής Αστυνομίας. Η Χωροφυλακή παρέχει αστυνόμευση για περίπου το ήμισυ του πληθυσμού της Γαλλίας
* Ποινικές έρευνες υπό την εποπτεία της δικαστικής εξουσίας
* Έλεγχο των πολιτών και ασφάλεια
* Ασφάλεια των αερολιμένων και των στρατιωτικών εγκαταστάσεων, καθώς και όλες τις έρευνες που σχετίζονται με το στρατό, συμπεριλαμβανομένων των ξένων επεμβάσεων
* Συμμετοχή σε τελετές με αρχηγούς ξένων κρατών ή αρχηγούς κρατών και κυβερνήσεων
* Παροχή στρατιωτικών υπηρεσιών αστυνόμευσης στις Γαλλικές Ένοπλες Δυναμεις, Στρατό, Ναυτικό και Αεροπορία.

Για την εκπλήρωση των καθηκόντων που σχετίζονται με την εσωτερική ασφάλεια, ο Υπουργός Εσωτερικών, Εσωτερικής Ασφάλειας και Τοπικών Δικαιωμάτων είναι υπεύθυνος για τη χρήση των υπηρεσιών της Εθνικής Χωροφυλακής. «Για το σκοπό αυτό και σε σχέση με τον Υπουργό Άμυνας, ο υπουργός περιγράφει τα παραχωρηθέντα δικαιώματα των υπηρεσιών Χωροφυλακής, με εξαίρεση τις αρμοδιότητες που σχετίζονται με την ποινική έρευνα, για την εκπλήρωση των απαιτήσεων αυτών και όσον αφορά την οργάνωση» (διάταγμα με ημερομηνία 15 του Μάη του 2002).

## Παραπομπές


## Εξωτερικοί σύνδεσμοι

* 

Κατηγορία:Σώματα ασφαλείας
Κατηγορία:Στρατός της Γαλλίας
Σώμα Εθνικής Αστυνομίας (Ισπανία)

Το **Σώμα Εθνικής Αστυνομίας** (ισπανικά: *Cuerpo Nacional de Policía*, CNP) είναι η εθνική πολιτική αστυνομική δύναμη της Ισπανίας. Η CNP είναι κυρίως υπεύθυνη για την αστυνόμευση αστικών περιοχών, ενώ στην ύπαιθρο η αστυνόμευση είναι γενικά ευθύνη της Πολιτοφυλακής, της ισπανικής χωροφυλακής. Η CNP λειτουργεί υπό την εποπτεία του Υπουργείου Εσωτερικών της Ισπανίας. Χειρίζεται κυρίως την ποινική και δικαστική έρευνα, την τρομοκρατία και τα θέματα της μετανάστευσης. Οι αρμοδιότητες της Εθνικής Αστυνομίας ποικίλλουν ανάλογα με τις αυτόνομες κοινότητες, με την Ertzaintza (Λαϊκή Φρουρά) στη Χώρα των Βάσκων, την Mossos d'Esquadra στην Καταλονία, και την Foruzaingoa (Ορκωτή Αστυνομία) στη Ναβάρρα, είναι οι κύριοι φορείς της αστυνομίας, ενώ η BESCAM στην περιφέρεια της Μαδρίτης αποτελεί περισσότερο υπηρεσία πληροφοριών. Στην Ανδαλουσία, την Αραγονία, τις Αστούριες, τη Γαλικία και τη Βαλένθια οι μονάδες της Εθνικής Αστυνομίας σε επιχειρισιακό επίπεδο ενεργούν άμεσα υπό τις διαταγές των αυτόνομων κοινοτήτων στις οποίες βρίσκονται.

## Βαθμοί
Πάνω από τις τάξεις των δοκίμων (υπάρχουν πέντε τάξεις δοκίμων), οι βαθμοί είναι:

**Policía* - Αστυνόμος
**Oficial de Policía* - Αξιωματικός της Αστυνομίας
**Subinspector* - Υπο-επιθεωρητής
**Inspector* - Επιθεωρητής
**Inspector Jefe* - Αρχιεπιθεωρητής
**Comisario* - Επίτροπος
**Comisario Principal* - Ανώτερος Επίτροπος
**Jefe Superior* - Ανώτατος Επίτροπος
**Comisario General* - Γενικός Επίτροπος, και *Jefe de División* - Τμηματάρχης [ισόβαθμοί]
**Subdirector General* - Γενικός Υποδιευθυντής
**Director Adjunto Operativo* - Επιχειρισιακός Υποδιευθυντής
**Director General de la Policía* - Γενικός Διευθυντής της Αστυνομίας

## Παραπομπές


## Εξωτερικοί σύνδεσμοι
* 

Κατηγορία:Σώματα ασφαλείας
Α
Μαριγώ Ζαραφοπούλα

Η **Μαριγώ Ζαραφοπούλα** ήταν αγωνίστρια της Ελληνικής Επανάστασης του 1821 και μέλος της Φιλικής Εταιρείας από την Κωνσταντινούπολη.

## Βιογραφία

Γεννήθηκε στα Ταταύλα της Κωνσταντινούπολης όπου και κατοικούσε. Μυήθηκε στη Φιλική Εταιρεία και όταν κατά τις αρχές του 1821, ο Ασημάκης Θεοδώρου πρόδωσε τα μυστικά της οργάνωσης στις οθωμανικές αρχές, ανέλαβε, χρησιμοποιώντας τις γνωριμίες της με διάφορους αξιωματούχους, να πληροφορηθεί λεπτομέρειες για το συμβάν, αποστολή την οποία έφερε εις πέρας. Παράλληλα, χρησιμοποιώντας τις ίδιες γνωριμίες καθώς και τη σημαντική της περιουσία, πέτυχε την δραπέτευση των γιων του Πετρόμπεη Μαυρομιχάλη που διέμεναν στην Κωνσταντινούπολη ως αιχμάλωτοι. Όταν αποκαλύφθηκε η συμμετοχή της ίδιας αλλά και του εμπόρου αδελφού της, Χατζηβασίλη, στη Φιλική Εταιρεία, γνώρισε διώξεις ενώ ο αδελφός της καρατομήθηκε στις 23 Απριλίου του 1821. Τελικά, μετά από μεγάλες ταλαιπωρίες, η Ζαραφοπούλα κατάφερε να μεταβεί στην Ύδρα της επαναστατημένης Ελλάδας, κομίζοντας μαζί της μεγάλο χρηματικό ποσό το οποίο διέθεσε για τις ανάγκες της επανάστασης. 

Στην Πελοπόννησο, χρησιμοποιήθηκε από τους Κολοκοτρώνη και Υψηλάντη ως κατάσκοπος εντός της Τριπολιτσάς και του Ναυπλίου. Τα επόμενα χρόνια, χρηματοδότησε την εκστρατεία του Φαβιέρου στην Κάρυστο καθώς και την αντίστοιχη του Χατζημιχάλη Νταλιάνη στην Κρήτη. Μεσούσης της επανάστασης, παντρεύτηκε τον αξιωματικό Γεώργιο ή Θεόδωρο Στεφάνου ο οποίος σκοτώθηκε μαχόμενος, αποκτώντας μαζί του δύο παιδιά. Πέθανε άπορη μετά το 1865, έτος κατά το οποίο αιτήθηκε σύνταξη από την Επιτροπή Εκδουλεύσεων.

Την προσφορά της Ζαραφοπούλας στην επανάσταση, πιστοποίησαν με σχετικά έγγραφα αρκετοί σημαντικοί οπλαρχηγοί όπως οι Γενναίος Κολοκοτρώνης, Χατζηχρήστος, Νικηταράς κ.ά.

## Παραπομπές


## Βιβλιογραφία
* Κούλα Ξηραδάκη, *Γυναίκες του '21 - Προσφορές, ηρωισμοί και θυσίες*, εκδόσεις Δωδώνη, Αθήνα - Γιάννινα 1995.
* *Σύγχρονος Εγκυκλοπαίδεια Ελευθερουδάκη*, τ. 11ος.

Κατηγορία:Έλληνες μέλη της Φιλικής Εταιρείας
Κατηγορία:Αγωνίστριες του 1821
Κατηγορία:Κωνσταντινουπολίτες Έλληνες
Όλνταμ

Το **Όλνταμ** (αγγλικά: *Oldham*) είναι πόλη που βρίσκεται στην Αγγλία, στην ευρύτερη περιοχή του Μάντσεστερ. Σύμφωνα με την απογραφή του 2011 έχει 103.544 κατοίκους. Η πόλη είναι κτισμένη στα Πέννινα Όρη, 11 χιλιόμετρα βορειοανατολικά του κέντρου του Μάντσεστερ. Το Όλνταμ αναπτύχθηκε τον 19ο αιώνα ως βιομηχανική πόλη και διεθνές κέντρο της υφαντουργίας. Μετά το κλείσιμο των υφαντουργιών στα μέσα του 20ού αιώνα, η οικονομία της πόλης παρήκμασε. Σήμερα το Όλνταμ είναι κυρίως οικιστική περιοχή.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αγγλίας
Βαλσαμάτα

Τα **Βαλσαμάτα** είναι χωριό της Κεφαλλονιάς. Με το πρόγραμμα Καποδίστριας ήταν έδρα της κοινότητας Ομαλών. Βρίσκεται στους πρόποδες του Αίνου, στο οροπέδιο των Ομαλών, σε υψόμετρο 400. Σύμφωνα με την απογραφή του 2011 έχει 763 κατοίκους. Το 1981, ο οικισμός Φραγκάτα συνενώθηκε με τα Βαλσαμάτα. Κοντά στα Βαλσαμάτα βρίσκεται η μονή του Αγίου Γερασίμου, το μεγαλύτερο μοναστήρι της Κεφαλλονιάς, που δημιούργησε ο ίδιος ο πολιούχος άγιος του νησιού. Οι περισσότεροι κάτοικοι ασχολούνται με τη γεωργία και την κτηνοτροφία. Σε αυτό το χωρίο παράγεται η ποικιλία σταφυλιού ρομπόλα. Στην περιοχή βρίσκονται οι εγκαταστάσεις του συνεταιρισμού της Ρομπόλας και κάθε Αύγουστο στην πλατεία των Φραγκάτων και στα Ενετικά πηγάδια στα Βαλσαμάτα γίνονται οι δύο Εορτές της Ρομπόλας.

## Παραπομπές
Η επίσημη σελίδα του χωριού / προβολή και νέα

Κατηγορία:Δήμος Κεφαλονιάς
Κατηγορία:Χωριά της περιφερειακής ενότητας Κεφαλληνίας
Μπάριμορ Μπάρλοου

Ο **Μπάριμορ Μπάρλοου** (*αγγλ. Barriemore Barlow*) είναι Άγγλος ντράμερ της hard rock μουσικής σκηνής, γνωστός ως μέλος του συγκροτήματος Jethro Tull από το 1971 μέχρι το 1980.

## Βιογραφία
Ο Μπάρλοου γεννήθηξε στο Μπέρμιγχαμ στις 10 Σεπτεμβρίου 1949. Κατά τα εφηβικά του χρόνια, η οικογένεια του διέμενε στο Μπλάκπουλ, οπου γνώρισε τον Ίαν Άντερσον, ο οποίος τότε έπαιζε στο συγκρότημα The Blades. Εντάχθηκε στο συγκρότημα και πραγματοποίησε μία γκεστ εμφάνιση στην τηλεοπτική σειρά "*Coronation Street*" μαζί με την κοπέλα του Άντερσον, Ιβόν.

Ο Μπάρλοου αποχώρησε από τους John Evan Band, όπως είχαν μετονομαστεί πλέον οι The Blades, και έγινε μέλος των The All Jump Kangaroo Band. Μετά την αποχώρηση του Κλάιβ Μπάνκερ από τους Jethro Tull, έκανε οντισιόν για να αναλάβει τα τύμπανα του συγκροτήματος. Πρώτη του ηχογράφηση ήταν για το ΕΡ "*Life’s a Long Song*", ενώ στην πρώτη του συναυλία με το συγκρότημα, στο Ντένβερ του Κολοράντο, η τοπική αστυνομία έριξε δακρυγόνα στο κοινό από ελικόπτερο κατά την διάρκεια ταραχών που είχαν ξεκινήσει νωρίτερα.

Ο Μπάρλοου παρέμεινε με το συγκρότημα καθ' όλη την διάρκεια της, ιδιαίτερα επιτυχημένης για τους Jethro Tull, δεκαετίας του '70, και αποχώρησε μετά το "*[[Stormwatch]]*" του 1979, λόγω του θανάτου του φίλου του και πρώην μπασίστα του συγκροτήματος, Τζον Γκλάσκοκ, όπως και του γεγονότος ότι ο Άντερσον ήθελε να ηχογραφήσει ένα καινούριο προσωπικό πρότζεκτ, όπως είχε ανακοινώσει στο "Melody Maker".

Μετά την αποχώρηση του από το συγκρότημα, ξεκίνησε μία σειρά πρότζεκτ, αρχικά ως μουσικός και στην συνέχεια ως παραγωγός. Συμμετείχε σε δίσκους του Ρόμπερτ Πλαντ, του Τζίμι Πέιτζ, του Yngwie Malmsteen, του Κέρι Λίβγκρεν, του Τζον Μάιλς, του Ρίτσαρντ Ντίγκανς, κ.α..

Συνέχισε την καριέρα του ως παραγωγός και μάνατζερ, παίζοντας περιστασιακά τύμπανα, εμφανιζόμενος με τους Jethro Tull στο Royal Albert Hall το 2008.

## Δισκογραφία

## Πηγές
* Drummerworld: Barriemore Barlow
* Barriemore Barlow | Jethro Tull
* Barriemore Barlow Discography at Discogs
* Barriemore Barlow | Credits | AllMusic

Κατηγορία:Ντράμερς
Κατηγορία:Ροκ μουσικοί
Αμπελάς

Το ελληνικό επώνυμο **Αμπελάς** μπορεί να αναφέρεται σε κάποιο από τα παρακάτω πρόσωπα:

* Αγαπητός Αμπελάς, Έλληνας ποδοσφαιριστής
* Αμπελάς (στρατηγός) (10ος / 11ος αιώνας), στρατηγός της Βυζαντινής Αυτοκρατορίας
* Τιμολέων Αμπελάς (1850-1929), δικαστικός, ποιητής και πεζογράφος
* Χριστόδουλος Αμπελάς, πρόκριτος και γαιοκτήμονας της Αχαΐας στην Επανάσταση του 1821

Επίσης, μπορεί να αναφέρεται στο χωριό:
* Αμπελάς της Πάρου
Εντουάρ Στεφάν

Ο **Εντουάρ Ζαν-Μαρί Στεφάν** (, 31 Αυγούστου 1837 – 31 Δεκεμβρίου 1923) ήταν Γάλλος αστρονόμος.
## Σπουδές
Ο Στεφάν γεννήθηκε στο Σαιν Πεζέν και σπούδασε στην Ecole Normale Superieur, από την οποία απεφοίτησε με τον καλύτερο βαθμό στην τάξη του, το 1862.

Διετέλεσε διευθυντής του Αστεροσκοπείου της Μασσαλίας από το 1864 μέχρι το 1907 (έως το 1872 ήταν υφιστάμενος του Ουρμπέν Λεβεριέ). Κατά τα πρώτα χρόνια της εκεί σταδιοδρομίας του είχε περιορισμένες ευκαιρίες για να πραγματοποιήσει αστρονομικές παρατηρήσεις, επειδή ήταν απασχολημένος με τη βελτίωση του αστεροσκοπείου. Ωστόσο, το 1866 ανεκάλυψε δύο αστεροειδείς, τον 89 Ιουλία και τον 91 Αίγινα. Το 1867 χρησιμοποίησε το νέο τηλεσκόπιο για να παρατηρήσει μία διάβαση του Ερμή.
## Το έργο του
Μεταξύ του 1870 και του 1875 ο Στεφάν μελέτησε συστηματικά τα νεφελώματα, καταγράφοντας τις ακριβείς τους θέσεις και ανακαλύπτοντας πολλά άγνωστα μέχρι τότε. Σκοπός του ήταν να καταστήσει δυνατή την ακριβή μέτρηση της ιδίας κινήσεως των αστέρων κατασκευάζοντας ένα σύστημα αναφοράς σταθερών αντικειμένων.

Το 1873 ο Στεφάν υπήρξε ο πρώτος που επεχείρησε να μετρήσει τη γωνιακή διάμετρο ενός αστέρα με τη χρήση της συμβολομετρίας, μετατρέποντας το τηλεσκόπιο των 80&nbsp;cm στο Αστεροσκοπείο της Μασσαλίας σε συμβολόμετρο με την κάλυψη του οργάνου με μία μάσκα που έφερε δύο κάθετες σχισμές. Ο αστέρας που επέλεξε για το πείραμα αυτό ήταν ο Σείριος. Παρότι τότε δεν κατόρθωσε να παρατηρήσει δίσκους αστέρων, μέχρι το 1874 είχε τουλάχιστον θέσει ένα άνω όριο στις αστρικές γωνιακές διαμέτρους: 0,158" (η γωνιακή διάμετρος του Σειρίου είναι 0,0059 δευτερόλεπτο της μοίρας, αλλά του α Κενταύρου είναι 0,0145 και του Μπετελγκέζ 0,05)..

Στην εξωγαλαξιακή αστρονομία, ο Στεφάν ανεκάλυψε μεταξύ άλλων τον γαλαξία NGC 6027 το 1882 με το κατοπτρικό τηλεσκόπιο των 80&nbsp;cm. Επίσης, το γνωστό στους ερασιτέχνες αστρονόμους ως «η Πεντάδα του Στεφάν» (Arp 319), μία ομάδα 5 γαλαξιών.

Το 1884 η Γαλλική Ακαδημία Επιστημών απένειμε στον Ε. Στεφάν το «Βραβείο Valz». Το όνομα του Στεφάν είναι ακόμα γνωστό από τον περιοδικό κομήτη 38P/Stephan-Oterma, παρότι ο πρώτος που τον είχε δει ήταν ο Ζερόμ Κοτζιά.

## Παραπομπές


## Βιβλιογραφία

* Νεκρολογία στο ''Journal des Observateurs'', τόμος **7** (1924), σελ. 9 

Κατηγορία:Γάλλοι αστρονόμοι
Κατηγορία:Αστρονόμοι του 19ου αιώνα
Λητούς πόλις η μεγάλη

Η **Λητούς πόλις η μεγάλη** (*[[αρχαία ελληνικά]]: Λητοῦς Πόλις*) ή **Λητόπολις η μεγάλη** ήταν αρχαία πόλη της Αιγύπτου, πρωτεύουσα της 2ης νομής της Κάτω Αιγύπτου γνωστής σαν Λητοπολίτικη. Το αρχαίο αιγυπτιακό της όνομα ήταν **Κεμ** ή **Per-Hor-neb-Sechem**, σε μετάφραση το σπίτι του Ώρου κύριου της Σεχέμ. Ο αρχαιολογικός τόπος σήμερα βρίσκεται στην Αουσίμ 13 χλμ από το Κάιρο.

Ο Κλαύδιος Πτολεμαίος αναφέρει ότι ήταν μεσόγεια πόλη και μητρόπολη του Λητοπολίτη νομού. Στη πόλη πριν την ελληνιστική περίοδο λατρευόταν ο θεός Χεντί Κεμ όπου αναφέρεται σε κείμενο από το Παλαιό Βασίλειο.

Στον αρχαιολογικό χώρο σήμερα σώζονται ελάχιστα ερείπια της πόλης και πινακίδες με τα ονόματα των φαραώ Νεχώ Β΄, Ψαμμήτιχος Β΄, Χάκορις και Νεκτανεβώ Α΄, της 26ης έως 30ης δυναστείας.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
Αναισθησιολογία

Η **αναισθησιολογία** είναι ο κλάδος της ιατρικής που αποσκοπεί στην ανακούφιση από τον πόνο κατά τη διάρκεια μιας χειρουργικής επεμβάσεως ή μετά από αυτή. Ο ειδικευμένος στην αναισθησιολογία επιστήμονας ονομάζεται αναισθησιολόγος. Επίσης, όλο και συχνότερα τις τελευταίες δεκαετίες οι αναισθησιολόγοι αναλαμβάνουν την ανακούφιση από μη χειρουργικούς πόνους και τη διαχείριση ανακουφιστικής φροντίδας. Στην Ελλάδα και στις περισσότερες άλλες ευρωπαϊκές χώρες η αναισθησιολογία αποτελεί ειδικότητα της ιατρικής, η οποία αποκτάται μόνο από πτυχιούχους ιατρούς.

Ο σκοπός της αναισθησιολογίας επιτυγχάνεται με την επαγωγή στον οργανισμό της καταστάσης που είναι γνωστή ως αναισθησία ή νάρκωση, με τη χρήση κατάλληλων χημικών ουσιών. Η αναισθησία διακρίνεται σε γενική και τοπική. Με τη γενική αναισθησία, η αναισθησιολογία προσπαθεί να μιμηθεί κατά το δυνατό τον φυσικό ύπνο, δηλαδή εκτός από την απώλεια της αισθήσεως του πόνου να επάγει απώλεια συνείδησης και μυική χάλαση. Συνεκδοχικά, στα καθήκοντα του αναισθησιολόγου περιλαμβάνεται ο συνεχής έλεγχος της οξυγονώσεως του αίματος του χειρουργούμενου.

Ως σχετικοί με την αναισθησιολογία προβάλλουν οι σύγχρονοι κλάδοι της εντατικολογίας και της ιατρικής επειγόντων περιστατικών και ανανήψεως, ενώ βασική σχετική επιστήμη είναι η φαρμακολογία.

## Εξωτερικοί σύνδεσμοι
* Ελληνική Αναισθησιολογική Εταιρεία
* Εταιρεία Αναισθησιολογίας και Εντατικής Ιατρικής Βορείου Ελλάδος
* Ευρωπαϊκή Εταιρεία Αναισθησιολογίας και Εντατικής Ιατρικής (ESAIC) 
* Ευρωπαϊκό περιοδικό αναισθησιολογίας

Αναισθη
Κατηγορία:Πόνος
Αναστασάκης

* Αναστάσιος Αναστασάκης, πλοίαρχος, αγωνιστής στην Επανάσταση του 1821
* Γιάννης Αναστασάκης, ελληνοαμερικανός ηθοποιός, γνωστότερος ως Τζον Άνιστον
*Ευάγγελος Μάνθος Αναστασάκης (γενν. 1938), καθηγητής του ΕΜΠ
* Ιωάννης Αναστασάκης (αγωνιστής) (θάν. 1870), οπλαρχηγός στις κρητικές επαναστάσεις του 1841 και του 1866
* Μιχαήλ Αναστασάκης (1871-1967), γιατρός, υπαρχηγός στην Κρητική Επανάσταση του 1895-1898 και βουλευτής της Κρητικής Πολιτείας
* Νικόλαος Αναστασάκης (θάν. 1903), οπλαρχηγός στις κρητικές επαναστάσεις του 1879-1889 και του 1895-1898, πατέρας του Μιχαήλ
* Σήφης Αναστασάκης (γενν. 1950), νομάρχης Λασιθίου και δήμαρχος Ιεράπετρας
Barbara (άλμπουμ)

Το "**Barbara**" είναι το τρίτο άλμπουμ των We Are Scientists. Κυκλοφόρησε στις 14 Ιουνίου του 2010 από την PIAS. Για την προώθηση του κυκλοφόρησαν 2 singles το "Rules Don't Stop" στις 5 Απριλίου του 2010 και το  "Nice Guys" στις 7 Ιουνίου του 2010. Είναι το πρώτο άλμπουμ της μπάντας με τον Andy Burrows στα ντραμς.

## Κομμάτια
Όλα τα κομμάτια γράφτηκαν από τον Keith Murray

Όλα τα κομμάτια συντέθηκαν από τους We Are Scientists εκτός του "Jack & Ginger" που γράφτηκε από τους We Are Scientists και τον Ariel Rechtshaid

;B-Sides

## Συντελεστές
* Keith Murray - φωνή, κιθάρα
* Christopher Cain - μπάσο, φωνητικά
* Andy Burrows - ντραμς
* Ariel Rechtshaid  - μηχανικός, κιθάρα, παραγωγός, προγραμματισμός, συνθεσάιζερ
* Garrett Ray - κρουστά
* Sam Bell - μηχανικός
* Chris Coady - μηχανικός
* Mike Boden - επεξεργασία
* Dana Nielsen - επεξεργασία
* David Schiffman - μίξινγκ
* Howie Weinberg - mastering
* Emily Keegin - φωτογραφία
* Dan Monick - φωτογραφία
* Andy Willsher - φωτογραφία

## Παραπομπές


Κατηγορία:Άλμπουμ του 2010
Ιππόδρομος της Αρχαίας Ολυμπίας

μικρογραφία|388x388px|BARTHÉLEMY, Jean Jacques. Ταξίδι του νεαρού Ανάχαρση στην Ελλάδα, γύρω στα μέσα του τέταρτου αιώνα πριν από την κοινή εποχή. – Atlas, Παρίσι, Abel Ledoux fils, 1832.
Ο **Ιππόδρομος της [[Αρχαία Ολυμπία|Αρχαίας Ολυμπίας]]** ήταν ο χώρος διεξαγωγής των αρματοδρομιών και των ιππικών αγωνισμάτων των Ολυμπιακών Αγώνων της αρχαιότητας.

## Περιγραφή
Σύμφωνα με περιγραφή του Παυσανία βρισκόταν νότια του Σταδίου και καταλάμβανε μία μεγάλη έκταση μήκους περίπου 600 μέτρων και πλάτους 200. Ο ιππόδρομος ήταν ένας πλατύς, επίπεδος, ανοιχτός χώρος όπου η αφετηρία και το τέρμα οριζόταν με ένα στύλο. Ένας δεύτερος μικρός στύλος, η νύσσα, όριζε το σημείο καμπής.
Οι ιπποδρομίες αποτελούσαν ένα από τα πιο δημοφιλή και εντυπωσιακά αγωνίσματα που τελούνταν στους Ολυμπιακούς Αγώνες στην αρχαία Ελλάδα. Τα ιππικά αγωνίσματα της εποχής ήταν το τέθριππον, η απήνη, η συνωρίς, το τέθριππο πώλων, η συνωρίς πώλων, η ιπποδρομία τέλειων κελήτων, η κάλπη και η ιπποδρομία των πώλων. Σύμφωνα με τη μυθολογία, ο πρώτος αγώνας αρματοδρομίας έγινε ανάμεσα στον Πέλοπα και τον Οινόμαο, τον βασιλιά της Πίσας και πραγματοποιήθηκε στην Ολυμπία. Στους αρχαίους Ολυμπιακούς Αγώνες οι ηνίοχοι δεν ήταν οι ιδιοκτήτες των αλόγων. Η νίκη όμως ανήκε στους ιδιοκτήτες οι οποίοι στέφονταν νικητές με τον κότινο και απολάμβαναν όλες τις τιμές αν και δεν έπαιρναν μέρος στους ιππικούς αγώνες. Ενώ οι ηνίοχοι κέρδιζαν μόνο ένα μικρό μέρος από τη δόξα του νικητή, όπως μία μάλλινη ταινία που ο ιδιοκτήτης του αλόγου τους έδενε στο μέτωπο.

Ο Ιππόδρομος της Αρχαίας Ολυμπίας είχε ένα πολύπλοκο σύστημα εκκίνησης για να αποφεύγεται η πρόωρη εκκίνηση των αρμάτων. Ο μηχανισμός εκκίνησης ήταν εφεύρεση του ανδριαντοποιού Κληοίτα, την οποία βελτίωσε ο Αριστείδης. Κατά τα λεγόμενα του Παυσανία, η απαιτούμενη ενέργεια για την κίνηση του μηχανισμού προερχόταν από την πτώση ενός χάλκινου δελφινιού με σκοπό το “πέταγμα” ενός χάλκινου αετού.

## Σύμφωνα με τον Παυσανία

## Έρευνες για τον εντοπισμό του
Έως τις αρχές του 21ου αιώνα τα ίχνη του ιπποδρόμου είχαν χαθεί. Οι απόψεις που υπήρχαν ήταν πως είχε παρασυρθεί από τον Αλφειό ενώ μία άλλη νεότερη πως η θέση του Ιπποδρομίου προσδιορίστηκε στα νοτιοανατολικά του Σταδίου. Ωστόσο το 2008 ερευνητές του Γερμανικού Αρχαιολογικού Ινστιτούτου ανέφεραν πως ανακαλύψαν την τοποθεσία του στα ανατολικά της Ολυμπίας με χρήση ραντάρ. ακολουθώντας τις περιγραφές του περιηγητή Παυσανία ο οποίος είχε επισκεφτεί τον χώρο κατά τον 2ο αιώνα..
## Έκθεση  φωτογραφιών

## Παραπομπές


## Εξωτερικοί σύνδεσμοι
*Υπουργείο Πολιτισμού και Αθλητισμού. 

Κατηγορία:Αρχαία Ολυμπία
Επαρχία Ταϊβάν (Λαϊκή Δημοκρατία της Κίνας)

* 

Η **Επαρχία Ταϊβάν** της Λαϊκής Δημοκρατίας της Κίνας (απλοποιημένα κινεζικά: 台湾省, παραδοσιακά κινεζικά: 臺灣省 ή 台灣省, πινγίν: Táiwān shěng) είναι αμφισβητούμενο έδαφος το οποίο, η Λαϊκή Δημοκρατία της Κίνας θεωρεί πως αποτελεί μία από τις επαρχίες της. Η Λαϊκή Δημοκρατία της Κίνας δεν είχε όμως ποτέ τον πραγματικό έλεγχο του εδάφους. Αντ' αυτού, τελεί υπό τον ντε φάκτο έλεγχο της Δημοκρατίας της Κίνας / ROC (σήμερα γνωστή ως Ταϊβάν), από το τέλος του Κινεζικού Εμφυλίου Πολέμου και την ίδρυση της Λαϊκής Δημοκρατίας της Κίνας το 1949.

Έμμεση συνέπεια της ντε φάκτο κατάστασης της Ταϊβάν ως ανεξάρτητη χώρα, είναι το γεγονός ότι η Λαϊκή Δημοκρατία της Κίνας δεν έχει επαρχιακή κυβέρνηση ή επαρχιακό κυβερνήτη για την Ταϊβάν. Στην πράξη, τον ρόλο αυτό κατέχει το Γραφείο Υποθέσεων της Ταϊβάν του Κρατικού Συμβουλίου της Λαϊκής Δημοκρατίας της Κίνας. 

Η Λαϊκή Δημοκρατία της Κίνας θεωρεί πως αποτελεί το διάδοχο κράτος της, προ του 1949, Δημοκρατίας της Κίνας και τη μόνη νόμιμη αρχή της Κίνας από την ίδρυσή της, την 1η Οκτωβρίου 1949, και αντιμετωπίζει την Ταϊβάν ως μέρος μιας «αδιαίρετης Κίνας». Η κυβέρνηση της Δημοκρατίας της Κίνας αυτό το αμφισβητεί. 

Η κυβέρνηση της Δημοκρατίας της Κίνας, η οποία στην πραγματικότητα ελέγχει την «Επαρχία Ταϊβάν», αναφέρεται συχνά από την ΛΔΚ ως «Αρχές της Ταϊβάν». Η Λαϊκή Δημοκρατία της Κίνας και η Δημοκρατία της Κίνας δεν αναγνωρίζουν επίσημα η μία την άλλη.

Η Δημοκρατία της Κίνας στην Ταϊβάν αναγνωρίζεται σήμερα από 20 χώρες, και δεν είναι πλέον μέλος του Οργανισμού Ηνωμένων Εθνών ή των υποοργανισμών του από το 1971. Ωστόσο, οι περισσότερες χώρες διατηρούν ανεπίσημες σχέσεις με την Ταϊβάν.

## Παραπομπές


## Εξωτερικοί σύνδεσμοι
* 

Ταιβαν